KnysnaKERK 'n plek waar jy God kan leer ken en jou doel kan ontdek
Welkom by KnysnaKERK
Ons is 'n vriendelike, warm dorpsgemeente met 'n groot hart vir mekaar, ons dorp en vir God. Hier is plek vir elkeen! Hier kan kinders, tieners en volwassenes God leer ken, 'n omgee-lewe leef saam met ander, hul unieke roeping ontdek en saam 'n verskil maak. Ons is passievol oor God se genade, oor hoe dit mense transformeer en die verandering wat dit in Knysna maak.
Efesiërs 1:9-10 Hy het kragtens sy besluit en voorneme die geheimenis van sy wil aan ons bekend gemaak en dit deur Christus tot uitvoering gebring op die tyd wat Hy daarvoor bepaal het. Sy bedoeling was om alles wat in die hemel en alles wat op die aarde is, onder een Hoof te verenig, naamlik onder Christus.
Wat kan jy by KnysnaKERK verwag
Ons bring die Woord op 'n prakitese en eenvoudige manier wat van toepassing is op elkeen se lewe. Ons dienste is nie langer as 'n uur nie.
Omdat gesinne die bousteen van 'n gesonde samelewing is, doen ons alles wat ons doen op 'n familievriendelike manier.
Ons glo in sielsvolle aanbiddidng, op 'n manier wat tot verskillende mense spreek.
Ons sien uit om jou te ontmoet
Hy gee vanoggend om oor dit wat met jou gebeur en wat in jou lewe aan die gang is. God is aan die werk om ons gesond te maak, ons vry te maak, te herstel. Selfs die slegste tye in ons lewe kan gebruik word deur God in ons lewens.